Fordringen må ha oppstått før åpningen av boet, men for regresskrav anses kravet å ha oppstått samtidig som hovedfordringen (fordringen som er grunnlaget for regressen) oppsto (dekningsloven § 6-3). I tillegg kommer dividendekrav for tap en part påføres ved at boet ikke trer inn i avtalen vedkommende hadde med skyldneren, slik at vedkommende må heve avtalen, eller ved at boet sier opp avtalen før tiden (dekningslovens §§ 7-8 og 7-6).